Magyarországon szóba sem jöhet, de a Dortmundhoz igazol
Szín, állag, gyakoriság. Minden, amire oda kell figyelni.
A Nemzeti Sport értesülései szerint ismét a bundesligás Borussia Dortmund játékosa lesz a 26 éves Bajner Bálint. Bajner 2012 és 2014 között egyszer szerepelt már a német első osztályú klubnál, akkor Jürgen Klopp egy meccs erejéig számított is a szolgálatára a Bundesligában.

Az NS szerint Bajnert a második csapathoz, a német negyedosztályba igazolják, de a játékengedélyét a Bundesligára is kiváltják, így még akár az is előfordulhat, hogy a nagy csapatban is helyet kap. Ez akár hamarabb is megtörénhet, mint várnánk, hiszen a magyar futballista az első csapattal is edzeni fog, így közel lesz a tűzhöz, bizonyíthatja rátermettségét.

Bajner Bálint Magyarországon az U19-es válogatottig vitte, majd játszott a Budapest Honvéd felnőtt csapatában is. A dortmundi két év után megfordult az Ipswich Townban és a Notts Countyban, majd tavalyelőtt Paksra szerződött. Az előző szezont az olasz harmadosztályban, a Modenában töltötte.
labdarúgás